Londonda ko‘p qavatli binoda kelib chiqqan yong‘in qurbonlari soni 12 kishiga yetdi

Londondagi ko‘p qavatli binolardan birida kelib chiqqan yong‘in qurbonlari soni 12 kishiga yetdi. Bu haqda, BBC’ga asoslanib, “Interfaks” xabar bermoqda.

Ilgariroq olti kishi halok bo‘lgani bildirilgan edi.
Qutqaruv operatsiyasi qiyin kechishi va uzoq davom etishi bildirilmoqda.
Qutqaruvchilar shu paytga qadar 65 kishini yong‘indan chiqarib olgan edi, ammo binoda yana odamlar bo‘lishi mumkinligi aytilmoqda.
Yong‘in oqibatida 78 kishi zarar ko‘rdi. Ularning bari shifoxonaga yotqizildi. 18 kishining ahvoli og‘ir.